**bravo cbc d.o.o.,** **Avenija Većeslava Holjevca 29, Zagreb, OIB: 28140997362, objavljuje Pravila sudjelovanja u nagradnom natječaju „Šalji dalje“**

**Članak 1.**

Priređivač nagradnog natječaja je bravo cbc d.o.o., Avenija Većeslava Holjevca 29, Zagreb, OIB: 28140997362 (dalje u tekstu: Priređivač), a isti će se emitirati u programu bravo! za potrebe sponzora Hrvatska pošta (u daljnjem tekstu Sponzor).

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja u nagradnom natječaju „Šalji dalje“ (u daljnjem tekstu: Natječaj). Na ovaj pravilnik primjenjuju se i odredbe Općeg pravilnika o igrama objavljen na <https://bravo.hr/pravilnik-o-igrama/>.

**Članak 3.**

Svrha Natječaja je ostvarivanje promidžbenih učinaka za Sponzora i bravo!.

**Članak 4.**

Natječaj se realizira radnim danima u periodu od 18. kolovoza 2025. godine do 22. kolovoza 2025. godine u showu Uhvati ritam od 9-13h. Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju sve punoljetne osobe koje na teritoriju RH imaju svoje prebivalište, a nemaju djelatnici tvrtke bravo cbc d.o.o., radio postaje bravo! i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

**Članak 7.**

Natječaj se realizira na način da od ponedjeljka 18. kolovoza do petka 22. kolovoza, svaki dan "šaljemo" paket u jedan grad u Hrvatskoj. Na temelju natuknica koje ćemo davati u eteru, slušatelji trebaju pogoditi u koji smo grad tog dana poslali paket. Kada prepoznaju o kojem je gradu riječ, šalju poruku na bravo! WhatsApp 091.627.6364, a u poruci će napisati svoje ime, prezime i odgovor na pitanje - odnosno grad o kojem je riječ. Prva osoba koja nam pošalje poruku u terminu showa do 13h s točnim odgovorom (imenom traženog grada), osvaja nagradu. Ako u tekućem danu nemamo dobitnika, nagradu prenosimo u sljedeći dan.

Nagrade: 5x Aircash kartica u vrijednosti 200,00 EUR.

**Članak 8.**

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava puno pravo bez daljnjih objašnjenja iz Natječaja isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Natječaju od strane Dobitnika, Priređivač ima puno pravo Dobitniku oduzeti nagradu i dodijeliti je nekom drugom slušatelju.

**Članak 09.**

Jedna osoba može osvojiti samo jednu nagradu. Uručenje nagrada dobitnicima organizirat će Priređivač, na način da se maksimalno zadovolje osnovni ciljevi provođenja Natječaja.

Preuzimanje nagrada bit će organizirano po isteku Natječaja, ne prije. Trenutkom preuzimanja nagrade prestaju sve daljnje obveze Priređivača Natječaja prema dobitniku. Priređivač je dužan osigurati preuzimanje nagrade u roku od 30 (slovima: trideset) dana po završetku Natječaja. Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu nagrade.

**Članak 10.**

Priređivač zadržava pravo na izmjenu Pravila, prekid nagradnog natječaja ili potpunu obustavu nagradnog natječaja ako to zahtijevaju pravni ili komercijalni razlozi te ukoliko postoje proturječnosti ili sumnje u tehničke manipulacije prilikom prijave slušatelja na natječaj i ispunjavanje uvjeta za ostvarivaje nagrade. Priređivač će obavijestiti slušatelje o svim eventualnim izmjenama objavom na [www.bravo.hr](http://www.bravo.hr).

**Članak 11.**

Svojim sudjelovanjem u Natječaju i slanjem poruke na WhatsApp bravo! sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te daju svoju privolu da se  njihovi prikupljeni  osnovni osobni podaci mogu obrađivati od strana Voditelja obrade ( bravo cbc d.o.o., Avenija Većeslava Holjevca 29, Zagreb, 01 66 90 601 ) kao i Izvršitelja obrade podataka (agencije za tržišno komuniciranje amm-all market media, Av. Većeslava Holjevca 29, Zagreb, OIB 92923187236) sukladno ovom Pravilniku i sa sljedećom svrhom:

* Obrada osobnih podataka ispitanika (slušatelja) sa svrhom prijave na nagradni natječaj
* Obrada osobnih podataka dobitnika sa svrhom identifikacije pri dodjeli nagrade
* Objava i korištenje identifikacijskih osobnih podataka ( ime i mjesto stanovanja) dobitnika natječaja u programu bravo! radija sa svrhom promocije i realizacije Natječaja
* Obrada i prikupljanje osobnih podataka sa svrhom realizacije nagrade (izrada kartice)

Pravna osnova obrade je privola ispitanika, a kategorije osobnih podataka koje se prikupljaju su: identifikacijski podaci (ime, prezime, adresa, broj mobitela ).

Priređivač natječaja kao voditelj obrade, odnosno agencija amm all market media d.o.o. kao izvršitelj obrade, će samo za potrebe izdavanja nagradnih Aircash kartica od dobitnika nagrada prikupiti ove podatke: ime i prezime, broj telefona ili mobitela i OIB. Priređivač će navedene podatke dostaviti izdavatelju kartice AIRCASH d.o.o., Ulica grada Vukovara 271, Zagreb, Hrvatska, OIB: 99833713101 u svrhu izdavanja kartice.

Sudionici su suglasni s davanjem navedenih podataka i dostavom istih izdavatelju kartice u slučaju da budu izvučeni kao dobitnici kao i sa činjenicom da se odbijanje davanja podataka smatra odricanjem od prava na nagradu.

Sudionici su suglasni, u slučaju da postanu dobitnicima, da nagradne kartice od izdavatelja zaprimi i dalje distribuira agencija amm all market media d.o.o.

Obim i vrsta osobnih podataka koji se prosljeđuju sa svrhom izrade potrošačke kartice (nagrada)  određeni su Zakonom o sprječavanju pranja novca i financiranja terorizma te u svrhu lakšeg kontaktiranja dobitnika (broj telefona ili mobitela).

Prikupljeni osobni podaci sudionika i dobitnika Natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja Natječaja odnosno do prestanka Natječaja po bilo kojoj osnovi. Osobni podaci dobitnika čuvat će se u arhivi Voditelja obrade 6 mjeseci nakon završenog natječaja a nakon toga biti će izbrisani.

Osobni podaci prikupljaju se i obrađuju i od strane pružatelja usluge WhatsApp aplikacije čija pravila privatnosti možete pronaći na sljedećoj WEB adresi: <https://www.whatsapp.com/legal/>

Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na  <https://bravo.hr/izjava-o-privatnosti/>.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovom Natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti (<https://bravo.hr/izjava-o-privatnosti/>) upoznajemo Ispitanike ( Sudionike ) o sljedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju  prava na ulaganje prigovora na obradu takvih podataka  te prava na prenosivost podataka
* imaju mogućnosti opozvati predmetnu danu suglasnost ( privolu )  putem pisanog opoziva dostavljenog na adresu voditelja obrade ili putem elektroničke pošte na :  sluzbenik@bravo.hr a da to ne utječe na zakonitost obrade koja se temeljila na privoli prije nego što je ona povučena
* imaju pravo  na podnošenje prigovora nadzornom tijelu ( AZOP ).

Prijavom na nagradni natječaj Izjavljujete da ste stariji od 18 godina i da ste u mogućnosti dati suglasnost za obradu osobnih podataka.

**Članak 12.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj, te o tome na odgovarajući način obavijestiti javnost.

**Članak 13.**

Sudjelovanjem u Natječaju svaki sudionik prihvaća gore navedena prava i obveze iz ovog

Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 14.**

Ovaj Pravilnik stupa na snagu danom objave na web stranici [www.bravo.hr](http://www.bravo.hr) a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 06.08.2025. godine

bravo cbc d.o.o

Katijan Knok, direktor